CELEX: 32021D1919
Language: lv
Date: 2021-10-29 00:00:00
Title: Padomes Lēmums (ES) 2021/1919 (2021. gada 29. oktobris) par nostāju, kas Eiropas Savienības vārdā jāieņem attiecībā uz Vienošanās par oficiāli atbalstītiem eksporta kredītiem dalībnieku lēmuma pieņemšanu rakstiskajā procedūrā nolūkā pārskatīt minētās Vienošanās VI pielikumā ietverto Ogļu elektroenerģijas ražošanas nozares vienošanos

4.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 389/21
               
            
         PADOMES LĒMUMS (ES) 2021/1919
         (2021. gada 29. oktobris)
         par nostāju, kas Eiropas Savienības vārdā jāieņem attiecībā uz Vienošanās par oficiāli atbalstītiem eksporta kredītiem dalībnieku lēmuma pieņemšanu rakstiskajā procedūrā nolūkā pārskatīt minētās Vienošanās VI pielikumā ietverto Ogļu elektroenerģijas ražošanas nozares vienošanos
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Pamatnostādnes, kas ietvertas Ekonomiskās sadarbības un attīstības organizācijas (ESAO) Vienošanās par oficiāli atbalstītiem eksporta kredītiem (“vienošanās”), tostarp tās vienošanās VI pielikumā ietvertā Ogļu elektroenerģijas ražošanas nozares vienošanās (“CFSU”), ir transponētas ar Eiropas Parlamenta un Padomes Regulu (ES) Nr. 1233/2011 (1) un tādējādi ir juridiski saistošas Savienībā.
                  
               
                     (2)
                  
                  
                     Saskaņā ar CFSU vienošanās dalībniekiem (“dalībnieki”) rakstiskā procedūrā jāpieņem lēmums pārskatīt CFSU ar nolūku papildus nostiprināt tās noteikumus, lai palīdzētu sasniegt kopīgo mērķi – risināt klimata pārmaiņu problēmu un turpināt pakāpeniski pārtraukt oficiālu atbalstu ogļu elektrostacijām.
                  
               
                     (3)
                  
                  
                     Lēmumam par CFSU pārskatīšanu būtu jāatbilst Eiropas Savienības starptautiskajām saistībām saskaņā ar Parīzes nolīgumu un Savienības klimata politiku.
                  
               
                     (4)
                  
                  
                     Secinājumos par klimata un enerģētikas diplomātiju – Eiropas zaļā kursa ārējās dimensijas īstenošanu, kas pieņemti 2021. gada 25. janvārī, Padome aicināja pasaules mērogā, ievērojot skaidru grafiku, pakāpeniski izbeigt videi kaitīgas fosilā kurināmā subsīdijas un veikt apņēmīgu un taisnīgu pasaules mēroga pāreju uz klimatneitralitāti, tostarp pakāpenisku atteikšanos no nemitīgas ogļu izmantošanas enerģijas ražošanā un – kā pirmo soli – nekavējoties izbeigt jebkādu jaunas ogļu infrastruktūras finansēšanu trešās valstīs.
                  
               
                     (5)
                  
                  
                     Saskaņā ar Eiropas Parlamenta un Padomes Regulu (ES) Nr. 1233/2011 ir lietderīgi noteikt nostāju, kas Savienības vārdā jāieņem attiecībā uz dalībnieku lēmuma rakstiskajā procedūrā pieņemšanu pārskatīt CFSU, jo vienošanās dalībnieku lēmums Savienībai būs saistošs un var būtiski ietekmēt Savienības tiesību aktu saturu,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā jāieņem attiecībā uz dalībnieku lēmuma pieņemšanu rakstiskajā procedūrā nolūkā pārskatīt Ekonomiskās sadarbības un attīstības organizācijas Vienošanās par oficiāli atbalstītiem eksporta kredītiem VI pielikumā ietverto Ogļu elektroenerģijas ražošanas nozares vienošanos, pamatā ir Eiropas Savienības nostāja (2).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 29. oktobrī
            
               
                  Padomes vārdā –
               
               
                  priekšsēdētājs
               
               G. DOVŽAN
            
         
         
            (1)  Eiropas Parlamenta un Padomes Regula (ES) Nr. 1233/2011 (2011. gada 16. novembris) par dažu pamatnostādņu piemērošanu oficiāli atbalstītu eksporta kredītu jomā un ar ko atceļ Padomes Lēmumus 2001/76/EK un 2001/77/EK (OV L 326, 8.12.2011., 45. lpp.).
         
            (2)  Skatīt dokumentu ST 12623/21 http://register.consilium.europa.eu.